Καθεδρικός Ναός του Ζάγκρεμπ

Ο **Καθεδρικός Ναός του Ζάγκρεμπ** είναι ρωμαιοκαθολική εκκλησία στην περιοχή Κάπτολ, της πρωτεύουσας της Κροατίας, του Ζάγκρεμπ. Πρόκειται για το υψηλότερο κτίριο στην Κροατία, αλλά και το πιο μνημειώδες ιερό κτήριο σε γοτθικό ρυθμό, νοτιοανατολικά των Άλπεων. Ο ναός είναι αφιερωμένος στην Κοίμηση της Θεοτόκου και στους βασιλείς Άγιο Στέφανο και Άγιο Λαδισλάβο. Τα εξέχοντα κωδωνοστάσιά του θεωρούνται ορόσημα, καθώς είναι ορατά από τα περισσότερα μέρη της πόλης.

## Ιστορικά στοιχεία
Το 1093, όταν ο βασιλιάς Λαδισλάβος (1040-1095) μετακίνησε την έδρα του επισκόπου από το Σίσακ στο Ζάγκρεμπ, ο ίδιος μετονόμασε την υπάρχουσα εκκλησία σε καθεδρικό ναό. Η κατασκευή του νέου ναού ξεκίνησε λίγο μετά το θάνατό του και ολοκληρώθηκε το 1217, όταν εγκαινιάστηκε από τον βασιλιά Ανδρέα Β΄ της Ουγγαρίας. Το κτίριο καταστράφηκε από τους Μογγόλους το 1242, αλλά ξαναχτίστηκε από τον επίσκοπο Τιμοτέι (1263-1287) λίγα χρόνια αργότερα. Στο τέλος του 15ου αιώνα, η Οθωμανική Αυτοκρατορία εισέβαλε στην Κροατία, προκαλώντας την κατασκευή τειχών γύρω από τον καθεδρικό ναό, μερικά εκ των οποίων εξακολουθούν να παραμένουν άθικτα. Τον 17ο αιώνα, ένα οχυρωμένο αναγεννησιακό παρατηρητήριο ανεγέρθηκε στη νότια πλευρά και χρησιμοποιήθηκε ως στρατιωτικό σημείο παρατήρησης, εξαιτίας της οθωμανικής απειλής.

Ο καθεδρικός ναός υπέστη τεράστιες ζημιές από το σεισμό του 1880 στο Ζάγκρεμπ. Το κύριο μέρος του κατέρρευσε, ενώ ο πύργος είχε υποστή τέτοιες ζημιές, ώστε δεν υπήρχε περιθώριο επισκευής του. Η αποκατάσταση του καθεδρικού ναού σε νεογοτθικό, αυτή τη φορά, ρυθμό, είχε ως πρωτεργάτη τον Ερμάν Μπολέ, ο οποίος δημιούργησε την σημερινή του μορφή. Ως μέρος αυτής της αποκατάστασης, δύο καμπαναριά ύψους 108 μέτρων ανεγέρθηκαν στη δυτική πλευρά. Και τα δύο από αυτά τα καμπαναριά βρίσκονται σήμερα σε καθεστώς συντήρησης, ως μέρος ενός ευρύτερου σχεδίου αποκατάστασης του ναού.

Ο καθεδρικός ναός αποτυπώνεται στην οπίσθια όψη του κροατικού χαρτονομίσματος των 1.000 κούνα, που εκδόθηκαν το 1993.

Το 1994, ο Πάπας Ιωάννης Παύλος Β΄, σε μια επίσκεψη στη χώρα, συμμετείχε σε μια Θεία Λειτουργία στον καθεδρικό ναό της κροατικής πρωτεύουσας. Το ίδιο γεγονός επαναλήφθηκε τις 5 Ιουνίου 2011, όταν επισκέφθηκε τον καθεδρικό ναό ο Πάπας Βενέδικτος ΙΣΤ΄.

## Εικόνες

File:Trg1880.jpg |Φωτογραφία του ναού πριν το σεισμό του 1880
File:The_Zagreb_Cathedral_renovated_according_to_designs_of_Hermann_Bolle_%28end_of_19_century%29.jpg |Φωτογραφία του 19ου αιώνα
Catedral de Zagreb, Croacia, 2014-04-20, DD 35.JPG|Η πρόσοψη
Columna de María, Zagreb, Croacia, 2014-04-13, DD 01.JPG|Στήλη της Θεοτόκου μπροστά από τον καθεδρικό ναό
Catedral de Zagreb, Croacia, 2014-04-20, DD 34.JPG|Η κύρια είσοδος
File:Zagrebacka_katedrala_straznja_strana.jpg | Άποψη του ανατολικού μέρους
File:Sarcophagus of blessed Alojzije Stepinac in Zagreb.jpg| Η σαρκοφάγος του Αλοΐσιους Στέπινατς
File:Gargoyle on Zagreb Cathedral.jpg|Προστατευτικό άγαλμα
File:ZGSKYLINE.jpg|Χιονισμένη άποψη του ναού και της ευρύτερης περιοχής του
File:TowerZG.jpg|Η νεογοτθική κορυφή ενός εκ των πύργων του ναού
Catedral de Zagreb, Croacia, 2014-04-20, DD 31-33 HDR.JPG|Εσωτερική πλευρά
Catedral de Zagreb, Croacia, 2014-04-20, DD 28-30 HDR.JPG|Υαλογράφημα
Catedral de Zagreb, Croacia, 2014-04-20, DD 22-24 HDR.JPG|Εσωτερικό του ναού
Catedral de Zagreb, Croacia, 2014-04-20, DD 18.JPG|Τάφος εντός του ναού
Catedral de Zagreb, Croacia, 2014-04-20, DD 09-11 HDR.JPG|Η Αγία Τράπεζα


## Παραπομπές


Κατηγορία:Κτίρια και κατασκευές στο Ζάγκρεμπ
Κατηγορία:Ζάγκρεμπ
Κατηγορία:Εκκλησίες στην Κροατία